《分得长安此去欲何依七韵送俞子宜 其五》
明代·黄衷

春晏雨脚滋，桃花泣红玉。津吏把传符，徒御立宵烛。

天上贵仙宅，台榭青云覆。但见鞲上鹰，不闻龙有欲。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。